Већ сам жељан
Мило Јововић 

Већ сам жељан твога ока,
И умилног твога гласа;
Жељан твога разговора
И виткога твога стаса.

Жељан сам ти угледати
Црне очи, ведро чело,
И пољубит румен усне,
Оно пусто медно врело.

Али то ће жеља празна,
Жеља празна, жеља пуста,
Кад не могу пољубити
Мило лице, медна уста?

Утопљеник кад се дави,
О б'јелој се пјени хвата,
Тако и ја жељом пустом
Вјешам ти се око врата.

У Бару, (Црна Гора) 1895., Мило Јововић, „Словански свет “, број 27., у Трсту, 6. јула 1895., стр. 252.
Јововићеве пјесме 1895.